100 हेक्टेयर से अधिक का खनन पट्टा नहीं मिलेगा
जमशेदपुर |झारखंड मेंएक व्यक्ति को लघु खनिज का 100 हेक्टेयर से अधिक का खनन पट्टा नहीं मिलेगा। 5 हेक्टेयर से छोटा पट्टा भी नहीं दिया जाएगा। गत 22 फरवरी को उद्योग, खान एवं भूतत्व विभाग की ओर से झारखंड लघु खनिज समानुदान नियमावली 2004 में संशोधन किया गया है। इसका नामकरण झारखंड लघु खनिज समानुदान (संशोधन) नियमावली 2017 किया गया है। नए नियम के मुताबिक खनिज की उपलब्धता का क्षेत्रफल पांच हेक्टेयर से कम होने की स्थिति में भूतत्व निदेशालय से इस आशय का प्रमाणपत्र प्राप्त करना होगा। प्रमाणपत्र में सत्यापित किया जाएगा कि वहां पांच हेक्टेयर से अधिक क्षेत्र पर खनिज उपलब्ध नहीं है।
hin_Deva hin_Deva